o
VIRON PASTORIT AREENALLA
On ilo taas tervehtiä. Katsot ohjelmaa "Viron pastorit areenalla".
Edellisessä ohjelmassa aiheena oli elämän päämäärä.
Puhuttiin, että Jumalalla on meistä jokaiselle erikoinen suunnitelma.
Hän rakastaa sinua ja Hänellä on
paras mahdollinen suunnitelma varattuna sinulle.
Alkamalla elää Hänen kanssaan, -
voimme askel askeleelta havaita tämän.
Ja kokea, että mitä Hän elämäämme on ajatellut,
on jotain, mihin olemme juuri sopivia -
ja mitä varten Hän meidät on luonut.
Minä en tiedä, mikä on elämäsi päämäärä.
Oletko koskaan ajatellut?
Minkä puoleen sinä pyrit? Mikä on elämäsi ja työntekosi tarkoitus?
Onko sinulla ollenkaan elämässä päämäärää?
Monet ihmiset elävät ilman elämän päämäärää.
He elävät sille, mitä jokainen päivä itsessään tuo ja tarjoaa.
He kulkevat kuin laivat, jotka ovat lähteneet satamasta, -
mutta eivät tiedä, mihin satamaan ovat menossa.
Eikä ole ihme, että heidän elämänsä on sattumanvarainen ja päämäärätön.
Ihmisillä, joilla ei ole elämässä päämäärää, on tunnusmerkkinsä.
He pyrkivät tekemään elämässä kaiken mahdollisen tai sitten eivät mitään.
Usein he vain yrittävät saada ajan kulumaan.
Sellainen päämäärätön ajan käyttö näkyy erilaisten tekemisten kautta.
Asian ydin on kuitenkin siinä, että ei olla tietoisia päämäärästään.
Lisäksi ihmisillä, joilta puuttuu elämässä päämäärä, -
on vaara päätyä muiden ihmisten ohjattavaksi.
Tilanteeseen, jossa elämän suunnan määräävät toiset ihmiset, -
elämäntilanteet tai mikä tahansa, mitä elämä eteen tuo.
Ehkä olet sinäkin sellaisessa tilanteessa tänään.
Mutta näin ei tarvitse olla.
Elämäsi voi olla toisenlainen.
Et ehkä ole tänään varma, mitä sinun pitäisi elämässäsi saavuttaa -
ja mihin suuntaan liikkua.
Apostoli Paavali, suuri Jumalan mies, -
on kirjoittanut kaksi kolmasosaa uudesta testamentista, -
rakentanut monia seurakuntia, tehnyt missionityötä isolla alueella -
ja saavuttanut paljon myös kirkon historiassa.
Hän tuo meille julki kirjeessä filippiläisille elämänsä päämäärän -
ja nostaa vähän peitettä siitä, mihin suuntaan hän on pyrkimässä.
Luetaan Fil. 3 jakeesta 12 eteenpäin: -
" Ei niin, että jo olisin sen saavuttanut -
tai että jo olisin tullut täydelliseksi, -
vaan minä riennän sitä kohti, että minä sen omakseni voittaisin, -
koskapa Kristus Jeesus on voittanut minut.
Veljet, minä en vielä katso sitä voittaneeni; -
mutta yhden minä teen: unhottaen sen, mikä on takana, -
ja kurottautuen sitä kohti, mikä on edessäpäin, -
minä riennän kohti päämäärää, voittopalkintoa, -
johon Jumala on minut taivaallisella kutsumisella kutsunut -
Kristuksessa Jeesuksessa.
Olkoon siis meillä, niin monta kuin meitä on täydellistä, tämä mieli ..."
Apostoli Paavali sanoo tässä todella paljon.
Huomaamme, että on muutamat oleelliset asiat, -
joita apostoli Paavali tuo esiin, liittyen elämän päämäärään.
Ensimmäiseksi Paavali sanoo: -
"minä riennän sitä kohti, että minä sen omakseni voittaisin"
Apostoli Paavali oli elämässään havainnut, -
ettei elämän päämäärää kuulu hänen määrätä.
Hänen täytyy havaita päämäärä, jonka hänen Luojansa on jo määrännyt.
Jumala on asettanut meistä jokaiselle päämäärän.
Päämäärä on Luojamme asettama.
Toiseksi apostoli Paavali sanoo: -
"minä riennän kohti päämäärää"
Ihmiset, joiden elämästä puuttuu päämäärä, -
tuhlaavat aikaansa ja viettävät elämänsä päämäärättömästi.
Ihmisillä, joilla on päämäärä, ei ole aikaa ihan kaikkeen.
He ovat kiinnittäneet katseensa siihen, mitä kohti he pyrkivät.
Sana, mitä apostoli Paavali käyttää, on "rientää".
Tämä on vahva sana.
Hän ei ainoastaan yritä kulkea siihen suuntaan.
Hän käyttää kaiken voimansa, viisautensa ja osaamisensa siihen, -
että saavuttaisi päämääränsä.
Kolmantena Apostoli Paavali sanoo, että päämääränä hänen elämässään -
ei ole saavuttaa jotain suurenmoista vain tässä maailmassa.
Hänen päämääränsä on iankaikkinen.
Hän sanoo meille näin: "minä riennän kohti päämäärää, -
voittopalkintoa, johon Jumala on minut taivaallisella kutsumisella -
kutsunut Kristuksessa Jeesuksessa".
Hyvä ystävä, asia erikseen on unelmoida jostain, -
mitä voitaisiin saavuttaa tässä maailmassa.
Täysin eri asia on katsoa vielä kauemmas ja nähdä -
iankaikkista päämäärää, jonka Jumala on meistä jokaiselle asettanut.
Avaamalla sanan päämäärä tarkoitusta, -
puhutaan merkistä, joka on edessäpäin ja jonka puoleen pyritään.
Elämässämme voi olla erilaisia näkökohtia, -
jotka meitä johdattavat, motivoivat ja ikään kuin käynnistävät.
Yksi inhimmillisistä toiveista, joka monia ihmisiä johdattaa, -
on yksinkertainen toive olla onnellinen.
Onnellisuuden tavoittelussa ei sinänsä ole mitään pahaa.
Etsiessämme tohkeissaan onnea voimme joutua tilanteeseen, -
jossa emme koskaan löydä etsimäämme.
On ihmisiä, jotka onneansa metsästäen polkevat allensa -
omat periaatteensa, arvonsa ja joskus kokonaan itsensä.
Puhumattakaan muista ihmisistä.
Hyvä ystävä, meillä on oikeus tavoitella onnea.
Kun taas onnellisuuden tavoittelusta tulee päämäärämme, -
voimme ajautua vaaralliseen tilanteeseen.
Eleanor Roosevelt, kuuluisan Yhdysvaltojen presidentin puoliso, -
on sanonut jotain merkittävää: -
"onnellisuus ei ole päämäärä, vaan tulosta oikein eletystä elämästä."
Kun ajattelemme elämämme päämäärää -
ja mitä Jumala meille on suunnitellut, -
niin onni ja onnelisuus eivät ole päämääriä -
vaan ne saamme kaupan päälle eläessämme Jumalan kanssa.
Toinen vaikuttava tekijä ihmisten elämässä on toive menestyä.
Sana menestys on nykypäivänä ylikäytetty.
Jokainen voi sen määritellä eri tavalla.
Jokaisella voi olla oma käsitys siitä, mitä on menestys.
Tässä maailmassa on menestyminen yhdistetty asemaan, varallisuuteen -
ja siihen, mitä voimme maailmassa ihmisinä saavuttaa.
Sinänsä siinä ei ole mitään pahaa, -
mutta olemme heikoilla jäillä silloin, kun menestyminen on päämäärämme.
Tässä maailmassa tavoiteltava on luonteeltaan väliaikainen.
Ihmiset, jotka ovat maailmassa jotain saavuttaneet, tietävät myös, -
että heidän saavutuksensa voivat valua kuin hiekka sormien välistä.
Hiljattain lehdistö tiedotti, että 90-luvun alusta tunnettu -
liikenainen Virossa, rouva Meiusi, on kuollut Moskovassa köyhyydessä.
Tämäkin on esimerkki siitä, että maailman arvot ovat katoavaisia, -
eivätkä ne voi olla elämämme perustana.
Yhtenä hetkenä on ja toisena sitä ei enää ole.
Menestyksen metsästys on yhtä vajaavaista kuin onnen metsästys.
Molemmat voivat tulla ja myös yhtä nopeasti mennä.
Meidän täytyy perustaa elämämme jollekin pysyvämmälle.
Toive menestyä ei voi määrätä elämämme lopullista suuntaa, -
jos haluamme elää runsasta ja merkityksellistä -
sekä Jumalaa kunnioittavaa elämää siunaten ympärillämme olevia ihmisiä.
Ympärillämme on ihmisiä, joita ohjaa halu rikastua.
Aina ei välttämättä kyse olekaan suuresta rahasummasta pankkitilillä -
vaan yksinkertaisesta toiveesta saada enemmän tässä elämässä.
Ajattelet, että se takaa onnen ja tyytyväisyyden.
Täytyy myöntää, että ihmiset, joilla on kaikkea riittävästi, -
ovat rauhallisempia ja varmempia elämänsä suhteen.
Mutta kun perustamme elämän pelkästään sille toiveelle, -
olemme vaarallisessa tilanteessa.
Apostoli Paavali vahvistaa sen meille 1. Tim. 6:10: -
"Sillä rahan himo on kaiken pahan juuri; sitä haluten -
monet ovat eksyneet pois uskosta ja lävistäneet itsensä monella tuskalla".
Rahan ominaisuus on neutraali.
Tehdessämme rahan saamisesta päämäärän, -
voimme päätyä todella vaaralliseen tilanteeseen.
Luottamalla Jumalaan ja Hänen suunnitelmaan elämässämme -
kaikki se meille annetaan.
Jumala lupaa sanassaan, että Hän haluaa sitä kaikkea meille antaa.
Hänellä ei ole rajoitteita siunata meitä tiellämme -
ja vaikuttaa niin, että elämästämme tulisi täysiarvoinen.
Jumala myös tekee meille selväksi, että kaikki vaikuttaa parhaaksemme -
vain silloin kun kuljemme Jumalan yhteydessä.
Jumala haluaa olla varustajamme ja siunaajamme.
Kun havaitset sen varmuuden, jonka voit omistaa Jumalassa, -
silloin myös ne asiat, jotka omistat, eivät vie sinua sivuraiteille -
eivätkä erota Jumalasta.
Ne pitävät sinut tietoisuudessa, että se minkä olet saavuttanut, -
ei ole itsesi hyödyksi vaan jonkun toisen hyväksi.
Toisten siunaukseksi, palvelemiseksi ja rakastamiseksi.
Mikä sitten on elämäsi tarkoitus?
Mikä saa sinut liikkeelle ja toimimaan - aamulla heräämään?
Apostoli Paavali sanoo, että hänen elämänsä päämäärä on asetettu.
Sen on Jumala asettanut.
Kun haluat täysiarvoisen ja Jumalan parasta sisältävän elämän, -
niin avautumalla Hänelle havaitset Hänen asettamia päämääriä.
Voit huomata, että Jumala todellakin varustaa ja siunaa sinua -
sekä voit myös olla onnellinen ja menestyksellinen.
Ja sitä voi olla myös maailman määritelmien mukaisesti.
Jumala on meidät luonut ja antanut meille lahjat.
Me kaikki elämme juuri tässä hetkessä, jossa elämme.
Me elämme paikassa, missä elämme.
Jumala tietää missä olemme.
Hän voi ja haluaakin käyttää sinua juuri siinä paikassa missä olet.
Juuri siinä tilanteessa.
Hän tietää kaiken elämästäsi: sijaintisi, ajatuksesi ja unelmasi.
Paavali sanookin, että päämäärä on Jumalan asettama ja iankaikkinen.
Rakas ystävä, haluan korostaa, että Jumala on kiinnostunut onnestamme, -
mutta ei vain maallisesta onnesta vaan myös iankaikkisuudestamme.
Hän katsoo kauemmas, koska Hän tietää, -
ettei ihminen ole vain aineellinen olento, -
joka kuolemansa jälkeen ilmaan haihtuu.
Elämme iankaikkisesti.
Kuolema ei muuta meitä olemattomaksi.
Jos siis haluamme havaita elämämme päämäärän, -
meidän täytyy ymmärtää Paavalin kertomat periaatteet.
Olemme kuulleet kuuluisasta saarnaajasta David Livingstonesta.
Kun hän meni Afrikkaan, hänen veljensä piti typeränä tekona -
pilata elämä pakanoiden keskellä.
Hänen veljensä sanoi: -
"Minä aion jäädä Englantiin ja tulla kuuluisaksi lääkäriksi."
Tänään avaamalla brittiläisen tietosanakirjan, -
löydämme paljon tietoa saarnaaja Livingstonesta, joka meni Afrikkaan.
Hänen "kuuluisasta" veljestä on vain oheessa mainita Davidin veljenä.
Voimme mitata elämäämme tämän maailman tunnuslukujen mukaan, -
ja pyrkiä saavuttamaan jotain silmin nähtävää ja tunnustusta vaativaa.
Lopulta jääden häviölle.
Hyvä ystävä, miten sinä mittaat elämääsi -
ja päämäärää, jonka olet itsellesi laittanut?
Sitä mihin pyrit ja minkä takia elät?
Pystytkö elämälläsi jättämään jäljen ihmiskunnan historiaan?
Jättämään itsestäsi enemmän kuin vain oman elämäsi?
Jeesus tuli keskuuteemme yhdistääkseen meidät Jumalaan.
Hän tuli pelastaakseen meidät, kuoli syntiemme tähden -
ja lunasti meille yhteyden Jumalan kanssa.
Sen yhteyden kautta voimme löytää Jumalan suunnitelman elämäämme.
Tämän ovat havainneet monet miehet ja naiset kautta historian.
Elämäsi on arvokas.
Älä tuhlaa päiviäsi tyhjään. Löydä Jumalan suunnitelma.
Anna elämässäsi tilaa Jumalalle ja Hänen suunnitelmalle.
Hänen suunnitelmansa voi muuttaa elämäsi täysin.
Ennen kuin lopetamme, haluan rukoilla kanssasi.
Haluan rukoilla, että voisit löytää Jumalan ja Hänen suunnitelmansa.
Vastaanottaa Jeesuksen Kristuksen pelastajanasi ja lunastajanasi, -
jos et Häntä vielä tunne. Hän on tie, totuus ja elämä Isän luo.
Vain Hänen kauttaan opimme tuntemaan Jumalan ja Hänen suunnitelmat.
Nyt rukoilemme.
Kaikkivaltias Jumala, kiitän Sinua jokaisesta katsojasta.
Joka ikisestä ihmisestä, joka tänään on kuullut ajatukseni ja Sanasi.
Ja kenet Sinä olet kutsunut seuraamaan itseäsi.
Rukoilen näiden ihmisten puolesta, että Sinä rakkaudellasi ja armollasi -
voisit kohdata heitä juuri siellä, missä he ovat.
Herra, minä pyydän, että ihmiset, jotka eivät ole löytäneet -
suunnitelmaa ja päämäärää, joka Sinulla on heidän varalle, -
voisivat avata tänään sydämensä Sinulle ja sanoa: -
"Jeesus tule elämääni ja sydämeeni. En halua elää päämäärättömästi.
Haluan elämän, joka on aito ja merkityksellinen.
Eikä vain tässä elämässä, vaan myös iankaikkisuudessa.".
Rukoilen ihmisten puolesta, jotka tänään tarvitsevat apuasi, -
jotka tarvitsevat parantumista ja kosketustasi.
Herra minä kiitän Sinua siitä, että avaamalla sydämen sinulle -
ja antamalla Sinulle tilaa elämässämme, -
ei ole mitään niin mahdotonta, mitä emme voisi Sinulta saada.
Olkoon avuntarve taloudellinen tai mahdottomalta näyttävä elämäntilanne.
Kiitän, että kanssasi on aina toivoa kaikissa tilanteissa.
Siunaa rakkaita katsojia, jotka ovat sydämensä Sinulle avanneet.
Kosketa heitä ylös nostavalla, parantavalla -
ja toivoa antavalla voimallasi.
Jeesuksen Kristuksen nimessä sanomme yhdessä "aamen".
Hyvä katsoja, oli äärimmäisen mukavaa olla kanssasi, -
tänään ohjelmassa "Viron pastorit areenalla".
Tapaamisiin seuraavassa jaksossa, jossa jatketaan samaa aihetta -
elämän päämääristä.
KÄÄNNÖS: SIGNE KALMUS-MÄNS